
Preiau integral articolul Mihai Viteazul catre papistasi: “Voi nu sunteti marturisitori ai dreptei credinte, 
caci nu aveti harul Sfantului Duh in Biserica voastra”: 


Inca din tinerete Mihai Viteazul s-a bucurat de ocrotirea vadita a lui Dumnezeu. La numai 35 de ani, el ajungea 
Mare Ban al Craiovei. 


Osandit la moarte de Alexandru cel Rau, Mihai Viteazul a fost prins si adus pentru executie in Bucuresti. I s-a 
ingaduit totusi sa poposeasca pentru rugaciune in Biserica Alba Postavari (demolata de Ceausescu in ziua de 
Pasti a anului 1984). Rugandu-se acolo, in fata icoanei facatoare de minuni a Sfantului Nicolae, se spune ca el a 
fagaduit ridicarea unei manastiri, daca va scapa cu viata. Calaul, impresionat de infatisarea lui si neindraznind 
sa-l loveasca, a aruncat securea si a fugit. Vazand minunea, boierii au cerut iertarea condamnatului, iar dom- 
nitorul a fost silit sa o acorde. 


Ajuns in scurt timp domn al Tarii Romanesti, Mihai Viteazul nu si-a uitat fagaduinta si a ridicat in Bucuresti, nu 
departe de Biserica Alba Postavari, o manastire cu hramul Sfantului Ierarh Nicolae, manastire ce va fi cunoscuta 
mai tarziu sub numele de „Mihai Voda”. Biserica si clopotnita au fost translate, iar chiliile demolate cu ocazia 
,sistematizarii” si construirii Casei Poporului. Pe locul fostei manastiri se intinde astazi Parcul Izvor. 


Mihai Viteazul a inchinat ctitoria sa Manastirii Simonopetra din Muntele Athos, care fusese distrusa in 1581 de 
un devastator incendiu. Prin ajutoarele directe, dar mai ales prin veniturile Manastirii Mihai Voda, pe care o 
inzestrase cu 14 sate, Mihai Viteazul a reconstruit practic din temelie manastirea athonita, fiind unanim recunos- 
cut ca al doilea ctitor al ei. Si astazi, la iesirea cu Sfintele Daruri la Sfanta Liturghie, parintii il pomenesc pe 
„Mihail Voievod”. 


Afland de formarea unei aliante crestine de lupta impotriva turcilor, Mihai Viteazul si-a oferit imediat sprijinul si 
s-a inteles cu principele Transilvaniei Sigismund Bathory si cu domnul Moldovei Aron Voda sa inceapa rascoala 
toti in acelasi timp. Papa insusi i-a scris lui Mihai Viteazul, amintindu-i de nobila origine latina a romanilor si 
indemnandu-l sa treaca la catolicism. In raspunsul sau catre Roma domnitorul il indemna pe Papa ca el sa 
se intoarca la Ortodoxie! 


Episodul intemeierii de catre Mihai Viteazul a episcopiei ortodoxe romane la Alba Iulia ni s-a pastrat in in- 
semnarile Sfantului Ierarh Petru Movila, Mitropolitul Kievului. Pentru frumusetea textului, il redam aproape 
integral. 


Cand Mihai Voda, domnul Ungrovlahiei, l-a alungat pe Andrei Bathory si a luat sceptrul Ardealului, a sosit in 
orasul de scaun numit Balgrad (Alba Iulia) si a voit ca sa zideasca acolo, in oras, o biserica ortodoxa, insa 
preotii, orasenii si toti boierii, fiind de credinta latineasca (catolici), nu-i ingaduiau sa zideasca, zicand ca ei sunt 
de credinta dreapta si de aceea nu doresc sa aiba in orasul lor o biserica de lege straina. Atunci domnitorul le-a 
spus: ,, Voi nu sunteti marturisitori ai dreptei credinte, caci nu aveti harul Sfantului Duh in Biserica voastra. Noi 


insa, fiind dreptcredinciosi, avem puterea cea adevarata a harului Sfantului Duh, pe care si cu fapta suntem gata 
intotdeauna s-o aratam, cu ajutorul lui Dumnezeu”. Dar ei voiau sa-si dovedeasca dreptatea prin infruntare de 
cuvinte si dispute. Ci el le-a zis: „Mu, nu prin dispute, ci cu fapta vreau sa o dovediti, altfel va voi arata eu, intru 
incredintarea tuturor”. lar ei i-au spus: ,,Cum sa aratam? Caci nu e cu putinta sa dovedim decat cu cuvantul 
Sfintelor Scripturi”. El le-a zis: „in dispute este osteneala fara de capat, dar noi, fara infruntari de vorbe, putem 
usor sa dovedim cu ajutorul lui Dumnezeu. Haideti, zice, in mijlocul orasului si acolo sa ni se aduca apa curata, 
iar arhiereul meu si preotii sai o vor sfinti in vazul tuturor. Tot asa vor face si ai vostri, deosebit, si, sfintind-o, o 
vom pune in biserica voastra cea mare, in vase osebite, pe care le vom astupa si le vom pecetlui cu pecetile 
noastre, pecetluind si usa bisericii pentru 40 de zile. Si a cui apa va ramane nestricata, ca si cum de-abia ar fi fost 
scoasa din izvor, credinta aceluia este dreapta, iar daca apa cuiva se va strica, credinta lui este rea. Daca apa mea 
va ramane nestricata, cum nadajduiesc ca ma va ajuta Dumnezeu, voi nu o sa va impotriviti si o sa-mi ingaduiti 
sa zidesc biserica, iar daca nu, faca-se voia voastra, n-am s-o zidesc”. Ei au strigat cu totii intr-un glas: ,,Bine, 
bine sa fie asa!”. Si a doua zi, dimineata, a iesit domnitorul cu toti boierii si curtenii sai in piata, cu episcopul si 
cu preotii, slujind litia dupa obicei, cu cruci, cu lumanari si candele. Si, ajungand la locul pregatit, au savarsit 
marea sfintire a apei, rugandu-se cu totii lui Dumnezeu, cu lacrimi si suspine, sa proslaveasca dreapta credinta, 
iar pe cea rea sa o faca de rusine. Tot in piata, dar de o parte, in fata tuturor, latinii au sfintit apa si au sarat-o. 
Dupa care, astfel sfintindu-si apa, fiecare a turnat apa lui sfintita In cate un vas osebit, apoi si-au pus pecetile pe 
ambele parti ale vaselor, le-au dus si le-au pus in biserica cea mare, au incuiat usile, le-au pecetluit si au plecat. 
in fiecare zi, domnitorul cu episcopul, cu preotii si cu toti dreptcredinciosii se rugau, postind. Tot asa au facut si 
latinii. Si dupa ce au trecut 25 de zile, Dumnezeu i-a dat episcopului un semn. El a venit la domnitor si i-a zis: 
„Doamne, cheama-1 pe latini si pe preotii lor si nu astepta ziua a patruzecea, cea hotarata. Sa mergem la biserica, 
desfacand pecetile, sa deschidem usile. Vei vedea harul lui Dumnezeu, iar robii lui, care isi pun cu adevarat 
nadejdea in El, nu se vor face de rusine". Domnitorul, deci, chemandu-i pe toti, precum l-a sfatuit episcopul, a 
mers la biserica si, deschizand usile, au intrat cu totii. Mai intai, episcopul ortodox, ingenunchind, s-a rugat cu 
lacrimi la Dumnezeu, zicand: ,,Doamne, Dumnezeule, Unul in Sfanta Treime slavit si preamarit, precum inainte 
vreme pe dreptul tau Ilie l-ai auzit vestind cu foc adevarul Tau si i-ai rusinat pe cei de rea credinta, auzi-ma acum 
si pe mine, robul Tau nevrednic, dimpreuna cu toti robii Tai de aici, nu pentru vrednicia noastra, pe care nu o 
avem, ci pentru slavirea numelui Tau sfant si pentru intarirea credintei noastre, care este adevarata credinta in 
Tine, arata intreg harul Sfantului Duh in apa aceasta, ca prin nestricaciunea adevarata al Sfantului Duh. Caci Tu 
esti singurul Care pe toate le binecuvintezi si le sfintesti, Dumnezeul nostru, si slava Tie inaltam, Tatalui si Fiului 
si Sfantului Duh, acum si pururea si in vecii vecilor. Amin”. Ridicandu-se si cantand: „Doamne, lumina Nea si 
Mantuitorul meu, de cine sa ma tem?”, a rupt pecetea vasului cu apa sfintita si, uitandu-se la ea, a gasit-o mai 
curata si mai limpede decat inainte, cu mirosul neschimbat, ca si cum ar fi fost luata dintr-un izvor curgator, dupa 
care a strigat, zicand: „Slava Tie, Dumnezeul nostru, Care Ti-ai plecat urechea la rugaciunile noastre, marire Tie, 
Care slavesti Biserica Ta, slava Tie, Care intaresti cu slava credinta cea dreapta si nu ne-ai facut de rusine in 
asteptarile noastre”. Si a zis catre toti: „Veniti sa vedeti cum a stat aceasta apa atatea zile, ramanand nestricata 
datorita harului Sfantului Duh, si incredintati-va ca adevarata este credinta noastra ortodoxa”. 


lar latinii, rugandu-se si facand slujba dupa cum le era obiceiul, au rupt pecetea vasului in care se afla apa lor si, 
cum l-au destupat, toata biserica s-a umplut de duhoare, ca s-au inspaimantat toti latinii si au strigat cu uimire: 
„Adevarata este credinta greceasca pe care o tine domnitorul. Sa-si zideasca, deci, biserica in orasul nostru, caci, 
fiindca nu i-am ingaduit, Dumnezeu s-a maniat pe noi si ne-a imputit apa”. 


Si astfel facuti de ocara, latinii si preotii lor s-au imprastiat cu mare rusine, iar unii dintre ei s-au convertit la 
credinta ortodoxa. Iar, domnitorul, cu episcopul sau, cu preotii, cu toti boierii si ostasii sai, plin de bucurie si feri- 
cire, s-au intors la curte, slavindu-L si multumindu-l lui Dumnezeu pentru minunea ce a fost pentru intarirea 
adevaratei credinte ortodoxe. in aceeasi zi a facut un mare ospat pentru intreg orasul si pentru toata oastea sa. 


Toti locuitorii Tarii Ardealului, cu juramant, s-au aratat bucurosi sa zideasca biserica si sa nu o darame niciodata. 
Deci, domnitorul a inceput indata zidirea... 


Cunoscandu-si parca mai inainte sfarsitul mucenicesc, Mihai Viteazul, scria in 1600 ducelui Toscanei: „in 
vremea aceasta oricine poate vedea ca n-am crutat nici cheltuieli, nici osteneala, nici sange, nici insasi viata mea, 
ci am purtat razboiul asa de multa vreme singur, cu sabia in mana, fara sa am nici fortarete, nici castele, nici 


orase, nici cel putin o casa de piatra unde sa ma pot retrage, ci abia una singura pentru locuinta. Si fiind eu in 
acele tari indepartate si necunoscute, nu am pregetat sa ma alatur cu puterile mele si cu cheltuieli peste masura la 
crestinatate si nu am fost cunoscut de nimeni si nici nu le-am facut silit de cineva, ci ca sa am si eu un loc si un 
nume in crestinatate am parasit toate celelalte prietenii ce le aveam”. 

Ma indoiesc ca vor avea succes . Merg pe la mai multe biserici din orasul meu : mai toti 
preotii ( in frunte cu protopopul ) s-au declarat importiva TV-lui si internetului ... Acum sa 
inceapa sa se contrazica ? 

dar vad ca nu trece o zi fara un atac la adresa „popilor” ortodocsi marca antena 3 „realitatea, protv, zerotv 
etc. zic sa ti arunci televizoru pe geam (daca te „influenteaza”..) Ciprian si sa citesti putin din vechile 

potin uimit de nivelul de tupeu, de nivelul de dorinta acerba de a digitaliza totul chiar si prin preoti 

* Apreciazá 


Ráspunde 


> 


5. Ion de la Chiuiesti said, on noiembrie 9, 2011 at 12:12 pm 

Istorioara o stiam dintr-o predica de la preot. Mihai Viteazul a fost un adevarat conducator roman si 
crestin, si este unul dintre virfurile noastre ca natie. Acum sute de ani vioevozii tarilor romane construiau 
biserici, stateau in post si rugaciune la vremuri de ananghie, acuma, in comparatie, ce fac ai nostri lideri? 
Se roaga la FMI, Bruxeles, sau Washington, cica Dumnezeu tine de ” evul mediu intunecat”, ca vezi 
doamne...sintem fiinte emancipate si evoluate. Pai acum, dupa 2000 de ani, Hristos este depasit, nu este 
El vesnicia??? 


Doamne ajuta!! 

Mihai Viteazul este extrem de important pentru formarea poporului roman. Daca ar fi dupa mine i-as face 
cate o statuie in fiecare resedinta de judet, cel putin. Nu conteaza ca el poate nu a urmarit unirea ,ci doar sa 
ajunga mare conducator. Au existat istorici care l-au considerat condotier si atat. Eu cred ca a fost mai 
mult, era imposbil sa nu vezi ca suntem un singur popor, nu mai multe. A aplicat cea mai buna metoda de a 
scapa de creditori, o descrie foarte bine Nicolae Balcescu. 

